
TEHNISKĀ SPECIFIKĀCIJA
Atklātā konkursā
„Zālāju biotopu atjaunošanas un apsaimniekošanas pasākumi NATURA 2000 teritorijā „Jaunciems””
[bookmark: _Hlk170315851]1.DAĻA „Niedrāju un bioloģiski vērtīga zālāja frēzēšana, pļaušana, liekā apauguma novākšana”

1. [bookmark: _Hlk96896686]Vispārīgā informācija:
Rīgas valstspilsētas pašvaldības Pilsētas attīstības departaments (turpmāk – Departaments) īsteno  LIFE programmas „Klimata pārmaiņu mazināšana un pielāgošanās klimata pārmaiņām” projektu „Adaptīva sabiedrībā balstīta bioloģiskās daudzveidības pārvaldība pilsētu teritorijās, lai uzlabotu ekosistēmu savienojamību un veselību (urbanLIFEcircles)” (turpmāk – Projekts). 
Rīgas pilsētas teritorijā atrodas bioloģiski vērtīgi zālāji, kuri ir nozīmīgas dzīvotnes vairākām retām augu un dzīvnieku sugām un kuri ir noteikti kā ES nozīmes aizsargājamie zālāju biotopi. Dabiskie zālāji ir nozīmīgi Rīgas pilsētas bioloģiskās daudzveidības saglabāšanai un tādi zālāji atrodas arī īpaši aizsargājamā dabas teritorijā (turpmāk – ĪADT), dabas lieguma „Jaunciems” Jaunciems I un Jaunciems III zonās. 
Projekta aktivitātes paredz zālāju biotopu apsaimniekošanu, lai uzlabotu Eiropas Savienības nozīmes biotopu un sugu dzīvotņu aizsardzības stāvokli dabas lieguma „Jaunciems” 1. un 3. teritorijā, paredzot biotopa 6450 Palieņu zālāju apsaimniekošanu un atjaunošanu (28.50 ha), ieskaitot svešzemju sugu izplatības ierobežošanu. 
Zālāju biotopu apsaimniekošanas un atjaunošanas aktivitātes paredz gan atkritumu izvākšanu, t.sk. būvgružu utilizāciju no teritorijas, gan koku un krūmu ciršanu, to sakņu frēzēšanu, atvašu trimmerēšanu, zālāja virskārtas frēzēšanu, lai sagatavotu platību pļaušanai, kā arī niedru pļaušanu un frēzēšanu sausākajās vietās. Zālāju atjaunošanas un apsaimniekošanas darbības plānots uzsākt 2024.gada 2.pusgadā un, projekta ietvaros, īstenot līdz 2027.gadam.
Ilgstoši neapsaimniekoti zālāji aizaug ar ekspansīvām sugām (parastā niedre, parastā vīgrieze), izplatās invazīvās sugas (Kanādas zeltgalvīte, Japānas sūrene)  mainās augsnes virskārtas mikroklimats, uzkrājusies kūla kavē sēklu dīgšanu un rezultātā samazinās zālāja sugu daudzveidība un pazeminās zālāja ekoloģiskā kvalitāte. Tāpēc nepieciešama zālāja apsaimniekošana, zālāja nopļaušana ar zāles savākšanu, ekspansīvo un invazīvo sugu izplatības ierobežošana. Zālāja bioloģisko kvalitāti būtiski uzlabo zālāja noganīšana. Šādus zālāju apsaimniekošanas pasākumus dabas liegumā „Jaunciems” iesaka arī 2016. gadā sagatavotais dabas lieguma „Jaunciems” dabas aizsardzības plāns grafiks
 posmam no 2016.-2026. gadam. Pirms zālāja pļaušanas nepieciešama atbilstoša platības sagatavošana – apauguma ar krūmiem samazināšana, izcērtot un izvācot ārā no teritorijas vai sadedzinot krūmus un kokus, izfrēzējot krūmu saknes,  ciņu un zālāja virsmas izlīdzināšana izfrēzējot, niedru sakņu fragmentēšana un izfrēzēšana.

2. Pakalpojuma mērķis
Niedrāju un bioloģiski vērtīga zālāja frēzēšanas, pļaušanas, liekā apauguma novākšanas pakalpojuma (turpmāk – Pakalpojums) mērķis ir Rīgas pilsētā esošu ES nozīmes zālāju biotopu, t.sk. aizsargājamas dabas teritorijas dabas lieguma “Jaunciems”, zālāju atjaunošana, lai sagatavotu platības turpmākai apsaimniekošanai – pļaušanai un ganīšanai, tādējādi novēršot dabisko zālāju biotopu platību un kvalitātes samazināšanos tām aizaugot ar niedrēm, krūmiem, ekspansīvām un invazīvām sugām, kā arī uzturot iedzīvotājiem pievilcīgu ainavu. 

3. Darba uzdevums
Veikt Rīgas pilsētas īpašumā esošos zālājos, kas atrodas z.v. ar kad. Nr. 01001130634 (turpmāk –Jaunciems I, 2. pielikums) un zālājā, kas atrodas z.v. ar kad. Nr. 01001280380, 01001280105,  01001280199, 01001280107, 01001280230, 01001282094, 01001280233, 01001280526 , 01001282095 (turpmāk –Jaunciems III, 3. pielikums):
3.1. zālāja virsmas izlīdzināšanu, ciņu frēzēšanu, platības sagatavošanu pļaušanai teritorijā Jaunciems III;
3.2. [bookmark: _Hlk179544351]nevēlamo koku un krūmu izciršanu, izcirsto koku un krūmu masas savākšanu un izvešanu vai sadedzināšanu uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības) teritorijās Jaunciems I un Jaunciems III;
3.3. koku un krūmu sakņu frēzēšanu teritorijās Jaunciems I un Jaunciems III;
3.4. niedru sakņu pinumu fragmentēšanu ar frēzēšanas tehnoloģijām teritorijās Jaunciems I un Jaunciems III, atbilstoši nosacījumiem;
3.5. zāles un niedru pļaušanu, nopļautās masas savākšanu un izvešanu vai sadedzināšanu uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības) teritorijās Jaunciems I un Jaunciems III.

4. Pakalpojuma izpildes prasības
4.1. Pakalpojumu veikt Pasūtītāja norādītā zālāju biotopu eksperta vadībā.
4.2. Pakalpojumu veikt saskaņā ar Izpildītāja sagatavoto un ar Pasūtītāju saskaņotu Darbu tehnoloģisko aprakstu, ko Izpildītājs iesniedz Pasūtītājam 10  kalendāro dienu laikā pēc līguma noslēgšanas.
4.3. Pasūtītājs Izpildītājam nosūta apsaimniekojamo teritoriju elektroniskas kartoshēmas, kas jāņem vērā pie darbu veikšanas.
4.4. Izpildītājs pats nodrošina (ir atbildīgs par) tehnikas nokļūšanu Pakalpojuma veikšanas vietā.
4.5. Iesniedzot piedāvājumu, pretendentam obligāti ir jābūt veikušam objektu apsekošanu klātienē.
4.6. Pakalpojuma veikšanā ievērot ĪADT aizsardzības un izmantošanas normatīvo aktu prasības, t.sk. lai novērstu traucējumus un nodrošinātu ūdensputnu aizsardzību to perēšanas sezonā, dabas lieguma zonā ievērot noteikto sezonas liegumu no 15.marta līdz 1.jūlijam.
4.7. Pakalpojumu veikt pielietojot individuālos darba aizsardzības līdzekļus.
4.8. Pakalpojuma veikšanas vietā nav pieļaujama vides piesārņošana ar izlietu degvielu, eļļām un citām kaitīgām vielām vai atkritumiem.
4.9. Izmantot mitruma apstākļiem piemērotu augstas caurgājamības tehniku (aprīkotu ar gumijas kāpurķēdēm, lai nodrošinātu dabas lieguma teritorijas saglabāšanu). Pļaušanas un nopļautā materiāla novākšanas darbus organizēt tā, lai neizbrauktu rises zālājā, slapjos zālājos, niedrēs izmantot roku darba spēku, ja citādi nav iespējams veikt darbus.
4.10. Nepieciešams sekot laika prognozēm un pirms Pakalpojuma izpildes uzsākšanas pārliecināties par ūdens līmeni applūstošajās teritorijās – Pakalpojums jāveic pēc iespējas mazāka ūdens līmeņa apstākļos.
4.11. Sniegt rakstveida informāciju Pasūtītājam par plānoto Pakalpojuma sākšanu saskaņā ar Tehnisko specifikāciju, kā arī par Pakalpojuma kavēšanos un iemesliem. Par Pakalpojuma veikšanas sākuma kavējumu (saskaņā ar Tehnisko specifikāciju) iesniegt rakstveida informāciju Pasūtītājam. 
4.12. Pēc Pakalpojuma veikšanas iesniegt rakstveida informāciju Pasūtītājam par teritoriju saskaņā ar Tehnisko specifikāciju Pakalpojuma paveikšanu – datums, kad sākta un pabeigta frēzēšana, kad sākta un pabeigta krūmu, koku ciršana, kad sākta un pabeigta zālāja un niedru pļaušana, kad aizvests projām vai sadedzināts novāktais materiāls.
4.13. Nepieciešamie nopļautās un savāktas masas dedzināšanas darbi veicami saskaņā ar ugunsdrošības prasībām, iepriekš par paredzēto pasākumu informējot Pasūtītāju, VUGD, DAP un Rīgas pašvaldības policiju.
4.14. Zālāja un niedrāja pļaušanas darbu laikus pielāgot atkritumu izvākšanas laikiem. Atkritumu izvākšana tiks veikta cita līguma ietvaros.
4.15. Pēc  Pakalpojuma veikšanas, par paveikto Pasūtītājam iesniegt fotofiksācijas un ģeotelpiskos datus.
4.16. Pakalpojuma uzsākšanu objektos saskaņot ar Rīgas domes Mājokļu un vides departamenta Dabas un apstādījumu nodaļu. (kontaktinformācija tiks sniegta pēc līguma noslēgšanas);
4.17. Koku un krūmu izciršanas darbus saskaņot ar  Rīgas domes Mājokļu un vides departamenta Dabas un apstādījumu nodaļu. Par koka diametrā virs 20 cm izciršanu saņemt koka ciršanas atļauju.
4.18.  Izpildītājam ir pienākums piedalīties Pasūtītāja organizētajās sanāksmēs par Pakalpojuma izpildes gaitu.




5. Pakalpojuma izpildes termiņš:
Pakalpojuma kopējais izpildes termiņš ir 2026.gada 31. augusts, kas dalās šādās daļās:
5.1. zālāja virsmas izlīdzināšana, ciņu frēzēšana, platības sagatavošana pļaušanai teritorijā Jaunciems III – līdz 2025.gada 14.martam;
5.2. nevēlamo koku un krūmu izciršana, izcirsto koku un krūmu masas savākšana un izvešana vai sadedzināšana uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības) teritorijās Jaunciems I un Jaunciems III – līdz 2025.gada 14.martam;
5.3. koku un krūmu sakņu frēzēšana teritorijā Jaunciems I un Jaunciems III – līdz 2025.gada 14.martam;
5.4. niedru sakņu pinumu fragmentēšana ar frēzēšanas tehnoloģijām teritorijās Jaunciems I un Jaunciems III, atbilstoši nosacījumiem – līdz 2025.gada 14.martam;
5.5. zāles un niedru pļaušana, nopļautās masas savākšana un izvešana vai sadedzināšana uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības)  teritorijās Jaunciems I un Jaunciems III:
5.5.1. niedru pļaušana, nopļautās masas savākšana un izvešana vai sadedzināšana uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības)  1 (vienu) reizi periodā no līguma noslēgšanas līdz 2025.gada 14.martam; 
5.5.2.  zāles un niedru pļaušana, nopļautās masas savākšana un izvešana vai sadedzināšana uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības)  1 (vienu) reizi periodā no 2025.gada 1.jūlija līdz 2025.gada 31.augustam;
5.5.3. zāles un niedru pļaušana, nopļautās masas savākšana un izvešana vai sadedzināšana uz vietas (tikai tam speciāli ierīkotās vietās un ievērojot tehniskās specifikācijas 4.13.punkta prasības)  1 (vienu) reizi periodā no 2026.gada 1.jūlija līdz 2026.gada  31.augustam.

6. Tehniskās specifikācijas pielikumi:
1. pielikums – „Finanšu piedāvājuma forma, kurā iekļauti niedru un zāles pļaušana, ciņu un niedru sakņu frēzēšanas, koku un krūmu ciršanas un sakņu frēzēšanas platības un nosacījumi” uz 2 lpp.
2. pielikums – „Niedrāju, ciņu, koku un krūmu ciršanas un sakņu frēzēšanas platību kartes” Jaunciemā I uz 1 lpp.
3. pielikums – „Niedrāju, ciņu, koku un krūmu ciršanas un sakņu frēzēšanas platību kartes” Jaunciemā III uz 1 lpp.


	Apliecinām, ka izpildīsim visus atklāta konkursa „Zālāju biotopu atjaunošanas un apsaimniekošanas pasākumi NATURA 2000 teritorijā „Jaunciems”” (identifikācijas Nr. CAIP 2024/131/LIFE) Tehnikajā specifikācijā minētos nosacījumus.


	



	Pretendenta likumiskā vai pilnvarotā pārstāvja amats, vārds, uzvārds un paraksts* un datums*





*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.

